Document ID: 31986L0415

Direktiva Sveta
z dne 24. julija 1986
o vgradnji, legi, delovanju in označevanju upravljal kmetijskih ali gozdarskih traktorjev na kolesih
(86/415/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju mnenja Ekonomsko-socialnega odbora [2],
ker se tehnične zahteve, ki jih morajo po nacionalni zakonodaji izpolnjevati kmetijski ali gozdarski traktorji na kolesih, med drugim nanašajo na vgradnjo, lego, delovanje in označevanje upravljal;
ker so te zahteve v posameznih državah članicah različne in ker je zato potrebno, da vse države članice sprejmejo enake zahteve bodisi poleg bodisi namesto svojih veljavnih predpisov, zlasti da bi bilo mogoče uvesti postopek EGS-homologacije skladno z Direktivo Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih [3], kakor je bila nazadnje spremenjena z Aktom o pristopu Španije in Portugalske, ki naj bi se uporabljal za vsak tip traktorja;
ker je usklajevanje teh zahtev očiten varnostni dejavnik in ker, kadar gre za lego upravljal in zanje uporabljenih simbolov, omogoča premagovanje težav, povezanih z označbami v različnih jezikih;
ker je zaradi približevanja nacionalne zakonodaje glede kmetijskih ali gozdarskih traktorjev na kolesih mogoče medsebojno priznavanje pregledov, ki jih je na podlagi skupnih zahtev opravila vsaka država članica,
SPREJEL NASLEDNJO DIREKTIVO:
Člen 1
1. "Kmetijski ali gozdarski traktorji" pomeni vsako motorno vozilo, ki je opremljeno s kolesi ali gosenično verigo in ima najmanj dve osi, katerega glavna funkcija je njegova vlečna moč, ki je namenjeno za vlečenje, potiskanje, prevažanje ali za pogon različnih orodij, naprav ali priklopnikov, namenjenih uporabi v kmetijstvu in gozdarstvu. Lahko je opremljen za prevoz tovora in ljudi.
2. Ta direktiva se uporablja samo za traktorje, ki so opredeljeni v prvem odstavku zgoraj, in se nanaša na traktorje, ki so opremljeni s kolesi s pnevmatikami, imajo dvoje osi, njihova največja konstrukcijsko določena hitrost pa je med 6 in 30 km/h.
Člen 2
Nobena država članica ne sme zavrniti podelitve EGS-homologacije ali nacionalne homologacije traktorja ali zavrniti ali prepovedati prodaje, registracije, začetka uporabe ali uporabe, kadar se ta nanaša na vgradnjo, lego, delovanje in označevanje upravljal, če ta izpolnjujejo zahteve, določene v prilogah I, II, III in IV.
Člen 3
Ta direktiva, ob ustreznem upoštevanju Pogodbe, ne vpliva na pravico držav članic, da lahko določajo zahteve, ki se jim zdijo potrebne za zagotavljanje zaščite delavcev, kadar uporabljajo navedene traktorje, če to ne pomeni sprememb zahtev, ki jih določa ta direktiva.
Člen 4
Spremembe, potrebne za prilagoditev zahtev iz prilog tehničnemu napredku, se sprejmejo v skladu s postopkom, določenim v členu 13 Direktive 74/150/EGS.
Člen 5
1. Države članice sprejmejo zakone in druge predpise, potrebne za uskladitev s to direktivo, najpozneje do 1. oktobra 1987. O tem takoj obvestijo Komisijo.
2. Države članice zagotovijo, da se besedila temeljnih predpisov nacionalne zakonodaje, sprejetih na področju, ki ga ureja ta direktiva, predložijo Komisiji.
Člen 6
Ta direktiva je naslovljena na države članice.
V Bruslju, 24. julija 1986

Labels: 7
8
3
6
15